alexandrainst/scandi-wiki huggingface dataset:
The Venetian

The Venetian, eller Venetian Resort Hotel, er et hotell langs Las Vegas Strip utenfor Las Vegas i USA. Det er anlagt etter inspirasjon fra den italienske byen Venezia. Til det 4049-suiters hotellet hører 18 restauranter, en rekke forretninger, et kasino, et Madame Tussauds vokskabinett og et Guggenheimmuseum. I anlegget er det gjenskapt severdigheter fra Venezia som Rialtobroen, Markusplassen eller byens campanile, og venetianske kanaler komplett med syngende gondolførere.

Eksterne lenker 
 
 Guggenheim Hermitage Museum

Hoteller i Las Vegas
Kasinoer
Nanjinguniversitetet

Nanjinguniversitetet (kinesisk: 南京大学 / 南京大學 Nánjīng Dàxué, kort 南大 Nándà) i Nanjing (Folkerepublikken Kina) er en av verdens eldste utdannelsesinstitusjoner. 

Det er to måter å se på universitetets historie. 

Det kan betraktes som en fortsettelse av et kinesisk akademi i Nanjing som spore sine røtter tilbake til år 258. Eller det kan betraktes som en arvtager av de første undervisningsinstitusjoner av vestlig modell som ble lagt til byen. I det siste tilfellet er forløperinstitusjonene Nanking University (1902), drevet av metodistkirken); Nanking Christian College (Disciples of Christ), og en presbyteriansk gutteskole kalt Presbyterian Academy. I 1910 ble disse skolene lagt kombinert til det som da ble kalt University of Nanking, og gjennom årene tilkom også andre protestantiske kirkelige institusjoner som beriket forskjellige aspekter ved universitetets virke. 

Nanjinguniversitetet gjelder som fødestedet for moderne vitenskap i Kina, og har spilt en ledende rolle på en rekke områder. Blant annet var der her man begynte med felles undervisning for kvinner og menn, og innførte studentsentrerte metoder i stedet for den tradisjonelle frontalundervisning. 

En rekke andre høyere utdannelsinstitusjoner ble slått sammen med universitetet etter kommunistenes seier over Kuomintang i 1949. Blant dem var et annet universitet som ofte også omtales som Nanjinguniversitetet – nemlig University of Nanjing, fra 1888. Alt etter hvilket perspektiv man anlegger kan man si at det er dette universitetet som er den eldste bestanddel av dagens universitet som et moderne universitet.  
Blant universitetes mest kjente elever er den tidligere kinesiske president  Jiang Zemin.

Nándà regnes som ett av Kinas toppuniversiteter.

Eksterne lenker  
 
 School of Architecture (engelsk, kinesisk)
 Lilybbs, Internetforum for NJU-studentene (kinesisk)
 Informasjon for universitetets utenlandske studenter (engelsk, kinesisk, japansk, koreansk)

Universiteter i Jiangsu
Prosjekt 211
Byggverk i Nanjing
258
Utdanningsinstitusjoner etablert i 1902
Utdanningsinstitusjoner etablert i 1915
Humentraktaten

Humentraktaten (kinesisk: 虎门条约, pinyin: Hǔmén Tiáoyuē) ble inngått den 8. oktober 1843 mellom Qing-Kina og Storbritannia og var en tilleggsavtale til Nanjingtraktaten av 1842.

Den fastla tolltariffene for forskjellige handelsvarer som te, silke, bomull, ullvarer, metaller, elfenben og alkoholholdige drikker. Dessuten inneholdt den en såkalt mestbegunstigesklausul som tilsa et enhver rettighet som Kina måtte innrømme en tredjepartsnasjon, automatisk også skulle gjelde for britene. Britiske borgere ble også unntatt fra det kinesiske rettsapparatets myndighetsområde.

Avtalen ble inngått ved Humen ved Perleflodens utløp i provinsen Guangdong. På engelsk kalles den Treaty of the Bogue; Bogue er en forvanskning av portugisernes bruk av den latinske oversettelsen av stedsnavnet Humen, Bocca Tigris, = «Tigerporten»,  «Tigermunnen».
 

Qing-dynastiets historie
Guangdong
Guangdongs historie
Storbritannias historie
De ulikeverdige traktater
Traktater av 1843
1843 i Asia
1843 i Storbritannia
Northern Arizona University

Northern Arizona University  ble grunnlagt i 1899, og bar opprinnelig navnet Northern Arizona Normal School. Det ligger i Flagstaff i den amerikanske delstaten Arizona.

NAU har 20 5624 studenter og 1 492 vitenskapelig ansatte (2006), og er dermed den mest betydelige utdannelsesinstitusjon nord i delstaten. I 2006 var skolepengene US$ 4 546 for studenter folkeregistrert i Arizona.

NAU har tilbudt fjernundervisning i mer enn 30 år, og har dessuten mindre læresteder i Arizona som tilbyr kveldskurs og lokale etterutdanningskurs.

Universitetet er regionalt kjent for gode studiemuligheter for pedagogikk og for hotell- og restaurantfag ved School of Restaurant Management. Det undervises ellers i en bred portefølje av klassiske liberal arts fagtilbud og profesjonsfag. School of Forestry underviser i miljørettede skogbruksfag. W.A.Franke College of Business er universitetets egen business-skole.

Ved NAU Center for High Altitude Training kan idrettsutøvere trene i 2 100 meters høyde.

Referanser

Eksterne lenker 
 

Universiteter i Arizona
Utdanningsinstitusjoner etablert i 1899
1899 i USA
Coconino County
Kirkesamfunn

Et kirkesamfunn eller et kristent trossamfunn er en religiøs størrelse som er identifiserbar ved sitt navn, sin struktur og/eller sin lære. Kristenheten er sammensatt av (men ikke avgrenset til) fem hovedgrener av kirkesamfunn: Katolske, ortodokse, orientalske, anglikanske og protestantiske.

Innenfor hver og en av disse er det igjen undergrupperinger, selv om de kan være av forskjellig dybde. Innenfor katolisismen kan man for eksempel skjelne mellom 23 autonome delkirker – men de er likevel grunnleggende i enhet med hverandre. I motsatt ende av skalaen er de protestantiske, som kan deles i en rekke hovedstrømninger med klare læremessige forskjeller (som mellom luthersk og pentekostal kristendom), og disse hovedstrømningene er igjen atskilt i mindre enheter både etter teologiske, organisatoriske og nasjonale/regionale skillelinjer. Innenfor pinsebevegelsen i Norge oppfattes og organiseres hver egen lokalmenighet som eget kristent trossamfunn, der medlemskapet ikke er territorielt definert.  
   
Et begrep som kunne oversettes som kirkesamfunn fins ikke i Bibelen. Selv om det var oppstått en rekke skiller innen kristenheten forut for 1500-tallet, tok man ikke i bruk begrepet før omtrent et århundre etter reformasjonen som navn på de kirkeavdelingene som da var blitt sluttresultatet av reformasjonsårhundret. I de lutherske bekjennelsesskrifter, som oppstod før dette, finner man ikke noe ord for kirkesamfunn. 

Ordene kirkesamfunn og trossamfunn fungerer i Norge nå som et av de juridiske rammebegreper for religionsfrihetsbegrepet. 

 
Kristne begrep
Sandra Ng

Sandra Ng Kwan Yue  吳君如 (født 2. august 1965 i Hongkong) er en filmskuespillerinne i Hongkong. Hun mottok i 2003 en skuespillerpris fra Golden Horse Film Festival i Taiwan for sin rolle som en prostituert i filmen Golden Chicken.

Referanser

Eksterne lenker 
 

Kinesiske skuespillere
Hongkongkinesere
Personer fra Hongkong
Fødsler i 1965
Tappan Zee Bridge

The Governor Malcolm Wilson Tappan Zee Bridge, nesten alltid omtalt som Tappan Zee Bridge eller rett og slett Tappan Zee, er en fritt frambygg-bro i New York over Hudsonelven på dets bredeste sted, Tappan Zee, oppkalt etter en indianerstamme fra området kalt  "tappanerne" (mens "zee" er nederlandsk for «sjø»). Den knytter Nyack i Rockland County til Tarrytown i Westchester County. Byggingen av broen startet i mars 1952 og broen ble åpnet for trafikk 15. desember 1955. Broens totale lengde er på  4881 meter.  Fritt frambygg-spennet er på 369 meter med en 42 meters klaring over vannet. 

I 1994 ble navnet Malcolm Wilson tilføyd til broens navn. Han var en tidligere guvernør for staten New York. Det nye navnet har ikke slått gjennom i dagligtale. 

Fritt frambygg-broer
Byggverk i New York (delstat)
Veibroer i USA
Broer åpnet i 1955
1955 i USA
Transport i New York State
Westchester County
Pjotr Kafarov

Pjotr Ivanovitsj Kafarov (Пётр Ива́нович Кафа́ров), også kjent ved sitt klosternavn Palladij (Палла́дий), (født i 1817, død 1878) var en tidlig russisk sinolog.

Likesom sin lærer Ioakinf Bitsjurin var Palladij russisk-ortodoks munk. Under sitt syv år lange opphold i Kina oppdaterte og offentliggjorde han mange viktige manuskripter, som Mongolenes hemmelige historie.

Kafarov utviklet et system for kyrilliseringssystem for kinesisk språk («Palladijsystemet») som fremdeles er i bruk for formålet i Russland.

Litteratur 
 V.E. Laricheff \\ В. Е. Ларичев. Путешествие в страну восточных иноземцев. М. 1983.

Russiske lingvister
Russiske sinologer
Misjonærer i Kina
Russiske misjonærer
Ortodokse misjonærer
Kristne munker
Russiske prester
Fødsler i 1817
Dødsfall i 1878
Yves Raguin

Yves Raguin (født 1912, død 9. desember 1998 i Taipei på Taiwan) var en fransk sinolog og jesuitt. Han var en ledende autoritet på kinesisk religion og Østens og Vestens spiritualitet. 

Han ble jesuitt i 1930 og ble presteviet i 1942. Han kom deretter til Kina og var først ved Harvard-Yenching Institute 1946-1949 og så i Shanghai årene 1949-1953. 

Sammen med andre jesuitter grunnla han i 1966 Ricci-instituttet i Taiwans hovedstad Taipeh, og var dets direktør til november 1996.

På hans tid ble arbeidet med den omfangsrike kinesisk-franske ordboken Le Grand Ricci avsluttet.

Pater Raguin skrev over 20 bøker innen sitt fagfelt.

Se også 
 Liste over kinamisjonærer tilhørende jesuittordenen

Referanser

Litteratur, kilde 
Claude Larre, Yves Camus, Benoît Vermander:  « La Vie du père Yves Raguin sj », Chine - Maduré - Madagascar - Jésuites en Mission, no 273, juin - juillet - août 1999

Eksterne lenker 
 Nekrolog 
 Kort biografi
 The Ricci Institute Library Online Catalog

Jesuittmisjonærer i Kina
Franske jesuitter
Franske katolske prester
Franske sinologer
Franske misjonærer
Franske oversettere
Torkell Tande

Torkell Arnold Tande (født 11. september 1901 i Nissedal, døde 8. februar 2001) var en politiker tilknyttet partiet Venstre.
Han var samtidig sogneprest i Sannidal 1930-1970, og prost i Bamble prosti 1963-1970.

Han var valgt som stortingsrepresentant (V) fra Telemark i perioden 1958 - 1969. Før dette hadde han vært vararepresentant i periodene 1945–1949 og 1950–1953. I 1954 rykket han opp som representant etter avdøde Neri Valen.

Tande var ordfører i Sannidal 1937–1941 og 1945. Hans etterfølger som ordfører der, Eigil Olaf Liane fra Arbeiderpartiet, ble også stortingspolitiker.

Tande var elev ved Kongsgård skole i Stavanger.

Bibliografi 
 Sannidal og Skåtøy, bygdebok. Bind 1og 3 1949-53 (bind 1; Gårds- og slektshistorie for Sannidal, 1949. Bind 3; Fellesbindet, 1953)
 Ånd bak bondens yrke og Sannidal herred i Lars Berg (red.): Norske gardsbruk: Telemark fylke, Oslo 1955
 Sannidal kirke- og menighet gjennom 200 år, 1972 (utgitt av Sannidal menighetsråd)
 Sannidal og Skåtøy sparebank gjennom 50 år, 1978
 Femtiårsberetning om Kragerø avdeling av Motorførernes avholdsforbund, 1979
 Fra "Kårstua": et utvalg fra de tolv år i "Vestmar", Kragerø 1990

Referanser

Eksterne lenker 
 

Norske lutherske prester
Venstre-ordførere i Buskerud
Ordførere i Kragerø
Norske sakprosaforfattere
Stortingsrepresentanter fra Venstre
Stortingsrepresentanter for Telemark
Stortingsrepresentanter 1954–1957
Stortingsrepresentanter 1958–1961
Stortingsrepresentanter 1961–1965
Stortingsrepresentanter 1965–1969
Personer fra Nissedal kommune
Venstre-ordførere i Telemark
Jernpagoden

Jernpagoden (kinesisk: 鐵塔) knyttet til Youguotempelet 佑國寺 i Kaifeng i Henan i Kina er en buddhistisk kinesisk pagode bygd i 1049 under Song-dynastiet (960–1279). Navnet har med pagodens farge å gjøre, den er av murstein, og erstattet en annen pagode av tre på det sted som var brent ned i 1044. Den anses, sammen med Liuhe-, Lingxiao-, Liaodi og Beisipagoden som mesterverker innen Song-arkitekturen.

Eksterne lenker

 Iron Pagoda of Kaifeng
 Iron Pagoda at WarriorTours (Image)
 Iron Pagoda at Ctrip
 Iron Pagoda at CRIENGLISH

Tårn i Kina
Kinesiske pagoder
Byggverk i Kaifeng
Etableringer i 1049
Augustanasynoden

Augustanasynoden var et svensk-luthersk trossamfunn i USA. Augustana kommer fra Confessio Augustana = Den augsburgske trosbekjennelse, og en synode betyr i denne sammenheng en kirkelig sammenslutning.

Samfunnet ble grunnlagt 1860 som en sammenslutning av svenske og norske lutherske menigheter i landet, men nordmennene trådte ut allerede i 1870. Organisasjonen så på seg selv som en «datterkirke» til Svenska Kyrkan og antok den svenske kirkebibelen av 1917, og benyttet lenge salmeboken fra 1819.

I 1962 ble Augustanasynoden sammenslått med noen andre lutherske trossamfunn og ble til Lutheran Church in America (LCA). I 1988 inngikk LCA i sin tur i Evangelical Lutheran Church in America (ELCA).

Litteratur 
 Arden, G. Everett (1958): Half a Million Swedes (America's Lutherans). Red.: Omar Bonderud og Charles Lutz. Columbus OH: Wartburg Press. s. 28–30.
 Blanck, Dag (April–juli 2012): «Two Churches, One Community: The Augustana Synod and the Covenant Church, 1860–1920» i: Swedish-American Historical Quarterly 63, s. 158–173.
 Follstad, Virginia (2007): The Augustana Evangelical Lutheran Church in Print. Plymouth, United Kingdom: Scarecrow Press.
 Granquist, Mark (April–juli 2012): «Parallel Paths: The Augustana Synod and the Covenant Church, 1920–1945» i: Swedish-American Historical Quarterly, 63, s. 174–186.

Eksterne lenker 
 Mount Olivet Lutheran Church
 Augustana Heritage group
 The Lutherans in America; a story of struggle, progress, influence and marvelous growth
 The Augustana Synod : a brief review of its history, 1860-1910

Lutherske kirker
Alphonso Argento

Alphonso Argento (født 1873 på Sicilia i Italia, død 3. juli 1917 i Trondhjem i Norge) var en italiensk, protestantisk kinamisjonær for China Inland Mission som nær ble drept under bokseropprøret (1900), senere giftet seg med en norsk misjonær, og døde i Norge av senskader som han var blitt påført under opprøret. 

Argento forlot Sicilia høsten 1895 og ble gitt misjonærsforberedelse i London i ett år. Foruten italiensk, talte han engelsk, fransk og tysk, og så snart han ankom Kina i oktober 1896 begynte han å studere kinesisk.

Etter tre år hadde han etablert en egen misjonsstasjon i fylket Guangshan langt sør i provinsen Henan. 

«Bokserne» angrep misjonsstasjonen 8. juli 1900. De forsøkte å ta livet av ham ved å helle brennbar væske over ham, tente på, slo ham bevisstløs og forlot ham, formodentlig fordi de antok at han var død. To dager etter ble han gjenoppdaget, men han lot som om han var død. Senere kom andre til, og utsatte ham for forferdelig mishandling. Han ble til sist gitt anledning til å komme seg unna, og ble bragt til sikrere landsdeler.

Etter ett års pleie i Europa vendte han tilbake til Kina og til sin gamle misjonsstasjon og gjenopptok sitt arbeide der. Menigheten vokste, men Argento var svekket av sine skader. I 1905 giftet han seg med det norsk-lutherske Kinamissionsforbunds misjonær Aasta Bjørgum fra Stjørdalen. Hun gikk over til China Inland Mission. 

Alphonsos skader svekket ham ytterligere, og han måtte reise tilbake til Europa i 1908.

Referanser 

Italienske misjonærer
Protestantiske misjonærer
Misjonærer i Kina
Personer fra Sicilia
Fødsler i 1873
Dødsfall i 1917
The China Review

The China Review er et kinesisk tidsskrift for det meste engelskspråklig sinologisk fagtidsskrift som utgis fra Chinese University in Hongkong. Det overtok etter et fagtidsskrift med nesten samme navn, China Review, som først kom ut i 1990. Det tar sikte på å dekke en rekke felter vedrørende Kina og dets folk: Innenrikspolitikk, internasjonale relasjoner, samfunnsliv, business og økonomisk utvikling, moderne historie, kunst og kultur. 
 
Sinologiske tidsskrifter
Publikasjoner etablert i 1990
Episcopal Diocese of San Joaquin

Episcopal Diocese of San Joaquin er et bispedømme innen Episcopal Church in the United States of America (ECUSA). Det ligger i det sentrale California med hovedsete i Fresno.

Den 8. desember 2007 vedtok bispedømmet å bryte ut fra ECUSA – særlig på grunn av saker som ekteskap mellom homofile og ordinasjon av homofile samboende. Utbryterne ønsket å kalle seg  Anglican Diocese of San Joaquin.  Det var meningen å knytte an til de anglikanske kirker i det sørlige Sør-Amerika, i den region som omfatter Argentina, Bolivia, Chile, Paraguay, Peru og Uruguay. 

Kristne samfunn
California
Israels riksvåpen

Israels riksvåpen viser et blått skjold med en menorá omgitt av en olivenkvist på hver side med underteksten «ישראל» (hebraisk for Israel). Mens emblemets bakgrunn alltid er blå, kan den syvarmede lysestaken og olivenkvistene enten være hvite eller gyldne. Den blå-hvite-versjonen forekommer mest i presidentbruk, mens gull-blå-versjonen forekommer oftest når emblemet vises individuelt.

Staten Israel vedtok sitt riksvåpen etter en designkonkurranse avholdt i 1948. Utformingen er basert på brødrene Gabriel og Maxim Shamirs vinnerbidrag, med elementer tatt fra andre bidrag.

Bildet ser ut til å ha blitt lånt fra Sakarjas bok (kapittel 4): «Profeten ser en gull-lysestake - et billede på menigheten - og ved dens sider to oljetrær - et billede på de to embeder, prestens og fyrstens, gjennem hvilke Herren lar sin Ånd utstrømme over den …». Riktignok er det uvisst om sammenhengen er gjort med overlegg, eller om det kun kan regnes som en tilfeldig sammentreff. Shamir-brødrene oppgav ikke profeten Sakarja som kilde til sitt bidrag, selv om de gav detaljerte beskrivelser av sitt arbeide i et intervju til den israelske nyhetsavisen Maariv (16. februar 1949).

Menoráen har vært et symbol for jødedommen i nesten 3000 år. Den ble brukt i det gamle tempelet i Jerusalem. Olivenkvistene symboliserer fred.

Israels riksvåpen er innprintet på omslaget til det israelske passet.

Kilder
  

Israel
Riksvåpen
Douglas Johansson

Sten Gunnar Douglas Johansson (født 31. januar 1960 i Solna, Stockholms län) er en svensk skuespiller. Han har følgende utdannelse: Calle Flygares teaterskola 1977-1979, Balettakademin 1978-1983, Herman Howells dansstudio 1979-1983 og Teaterhögskolan i Stockholm 1984-1987.

Filmografi (utvalg) 
 2010 – Wallander – Dødsengelen – Martinsson
 2009 – Wallander – Skytteren – Martinsson
 2009 – Wallander – Lekkasjen – Martinsson
  - Martinsson
  - Martinsson
  - Martinsson
  - Martinsson
  - Martinsson
  - Martinsson
 2007 - Arn - Tempelriddaren
 2006 - Wallander – Det svake ledd - Martinsson
 2006 - Wallander - Fotografen - Martinsson
 2006 - Wallander – Dekkoperasjonen - Martinsson
 2006 - Wallander – Luftslottet - Martinsson
 2006 - Wallander – Forfalskeren - Martinsson
 2006 - Wallander – Hemmeligheten - Martinsson
 2006 – Förortsungar – Sosialarbeider 
  - Martinsson
 2005 – Wallander - Før frosten  (Svensk tittel: Innan frosten) (Wallander)
 2005 - Wallander – Byidioten - Martinsson
 2005 – Wallander - Brødrene (Svensk tittel: Wallander – Bröderna) – Martinsson
 2005 - Wallander – Mørket - Martinsson
 2005 - Wallander – Afrikaneren - Martinsson
 2004 - Danslärarens återkomst (Giuseppe Larsson)
 2001 - Röd jul (Bobo som eldre)
 2001 - Eva & Adam (Evas pappa)
 2000 - Livet är en schlager (Frisør)
 1998 – Beck - Vita nätter (TV) (Innkjøpssjef på LIC)
 1997 - Tic Tac (Tommy, politimann)
 1997 - Ogifta par (Bartenderen)
 1996 - Jerusalem (Lars Tipers)
 1991 - Hassel - Botgörarna (Oredsson)
 1990 - Honungsvargar (Tomas)

Eksterne lenker 
 

Svenske skuespillere
Personer fra Solna
Fødsler i 1960
Lønsj (film)

Lønsj er en norsk film fra 2008 i regi av Eva Sørhaug og med et manus skrevet av Per Schreiner, kjent fra tidligere som forfatter av manus til Den brysomme mannen. Filmen ble produsert av 4 1/2 Film og distribuert av Nordisk Filmdistribusjon. Sjeffotograf John Andreas Andersen hadde tidligere jobbet på blant annet Uno, Uro og Buddy.

Handling 
Filmen åpner med en bilulykke hvor Turid (Birgitte Victoria Svendsen) og Marius (Nicolai Cleve Broch) i beruset tilstand kjører ned og tilsynelatende dreper en fotgjenger. Marius sitter bak rattet, men tvinger Turid til å bytte plass med ham og påta seg skylden. Deretter fortsetter filmen i akter med tilhørende tittelkort.

En morgen blir den unge, homofile vestkantgutten Christer (Aksel Hennie) nødt til å tyvlåne vaskekjelleren hos naboen fordi han ikke har penger til å betale, og kommer i fare for å slå av sikringen for hele bygningen – til stor frustrasjon for huseieren Kildahl (Bjørn Floberg). Som følge av dette faller en eldre mann og dør mens han sjekker sikringen mens strømmen skrus på, og den nybakte moren og troféhustruen Heidi (Pia Tjelta) som ikke ønsker noe annet enn å gjøre sin misfornøyde ektemann, Odd (Kyrre Haugen Sydness), lykkelig, ikke får vasket ferdig klærne han behøver til jobben. Fra og med dette øyeblikket begynner karakterenes liv å flettes sammen.

Leiligheten til den aldrende mannen som døde blir lagt ut for salg, men det viser seg at han gjennom en årrekke har hatt sin datter Leni (Ane Dahl Torp) boende hos seg i skjul. Hun har ingen forutsetninger for å klare seg utenfor leiligheten, men etter å ha bli kastet ut av den hensynsløse eiendomsmegleren – som viser seg å være Odd – får hun likevel en jobb på kafé samtidig som hun drømmer om å reise på badeferie til varmere strøk.

Sjanger og kontekst 
Lønsj er et ensembledrama med fokus på karakterene og hvordan de med sine handlinger påvirker hverandre. En narrativ struktur av denne typen, hvor ulike menneskeskjebner veves sammen på bakgrunn av tilfeldigheter, har av filmanmelder Per Haddal i Aftenposten blitt kalt flettverksfilm.

Lønsj kom i en produktiv periode for norsk filmindustri, hvor flere filmer ble spilt inn med inspirasjon fra den amerikanske sjangerfilmen. Etter omstruktureringen av norsk filmpolitikk i 2001 vokste det dessuten frem en ny generasjon filmskuespillere, som Aksel Hennie, Ane Dahl Torp, Pia Tjelta og Nicolai Cleve Broch. De var involvert i prosjektet, mens Eva Sørhaug debuterte som regissør av en helaftens spillefilm etter kun å ha syslet med kortfilmer og  episoder av fjernsynsserier som Hotel Cæsar.

Mottagelse 
Filmen hadde premiere i Norge 1. februar 2008 og hadde et besøkstall på  i Norge. Den internasjonale premieren fant sted under filmfestivalen i Venezia, hvor den var en av åpningsfilmene. Under den 22. nordiske filmfestivalen i Rouen vant Lønsj juryens hovedpris.

Kritikken i norske medier var derimot blandet.

Rolleliste

Referanser

Eksterne lenker 
 
 
 Om Lønsj på Cinerama

Filmer fra 2008
Norske filmer fra 2000-årene
Norske dramafilmer
Norskspråklige filmer
Mengjiang

Mengjiang (蒙疆; pinyin: Měngjiāng; etter modell fra Manchukuo også – feilaktig – kalt   Mengkukuo; offisielt navn (1939–1941) 蒙疆聯合自治政府, Mengjiang lianhe zizhi zhengfu, Den mongolske grensens forente selvstyreregjering) var mellom 1936 og 1945 en japansk lydstat i det som i dag er de sentrale delene av Indre Mongolia i det nordlige Kina, ved grensen mot Mongolia. Hovedstad var Guihua, dagens Hohhot, og som regjeringsjef, «ordfører», fungerte fra 1941 prins Demchugdongrub. Mengjiang opphørte å eksistere da Den røde armé inntok området høsten 1945 under Operasjon Auguststorm.

Litteratur 
 Uradyn E. Bulag: Collaborative Nationalism. The Politics of Friendship on China's Mongolian Frontier. Rowman & Littlefield Publishers, Lanham MD u. a. 2010, ISBN 978-1-4422-0431-7.
 Florian Heydorn: The Puppet Masters – How Japan’s Military Established a Vassal State in Inner Mongolia. MilitaryHistoryNow.com, 1. März 2017, (online).
 Sechin Jagchid: The Last Mongol Prince. The Life and Times of Demchugdongrob, 1902–1966 (= Studies on East Asia. 21). Western Washington University – Center for East Asian Studies, Bellingham WA 1999, ISBN 0-914584-21-9.
 Phillip S. Jowett: Rays of The Rising Sun. Armed Forces of Japan's Asian Allies 1931–45. Band 1: China and Manchukuo. Helion, Solihull 2004, ISBN 1-874622-21-3.
 Stephen R. MacKinnon, Diana Lary, Ezra F. Vogel (Hrsg.): China at War. Regions of China, 1937–1945. Stanford University Press, Stanford CA 2007, ISBN 978-0-8047-5509-2.

Republikken Kinas historie til 1949
Japans historie
Tidligere land i Asia
Indre Mongolias historie
Ningxia Huis historie